Abdou Labo ɗan siyasar Nijar ne kuma memba na Ƙungiyar Demokradiyya da Walwalan ɗan Adam (CDS-Rahama). Ya yi aiki a takaice a gwamnatin Nijar a matsayin Ministan Tsaro daga shekarar 1994 zuwa shekarar 1995, kuma a ƙarƙashin Shugaba Mamadou Tandja ya rike mukaman minista a shekarun 2000s: ya kasance Ministan kayan aiki daga shekarar 2000 zuwa shekarar 2002, karamin Ministan Wasanni da Al'adu. daga shekarar 2002 zuwa shekarar 2004, da Karamin Ministan Hydraulics daga shekarar 2004 zuwa shekarar 2007. Daga baya, a ƙarƙashin Shugaba Mahamadou Issoufou, ya yi aiki a matsayin Ƙaramin Ministan Cikin Gida daga shekarar 2011 zuwa shekarar 2013 da kuma ƙaramin Ministan Noma daga shekarar 2013 zuwa shekarar 2014. Bayan zaɓukan shekarar 1993, inda aka zaɓi shugaban CDS Mahamane Ousmane a matsayin Shugaban Nijar kuma kawancen da suka hada da CDS sun sami rinjaye a majalisar, an nada Labo a matsayin Sakataren Jihakin Sadarwa, yana aiki a ƙarƙashin Ministan Sadarwa, Al'adu, Matasa da Wasanni, Hassoumi Massoudou, a ranar 23 ga watan Afrilu shekarar 1993.